b'\n_START_ARTICLE_\nKoloidna raztopina\n_START_SECTION_\nPriprava\n_START_PARAGRAPH_\nKoloidne raztopine lahko pripravimo iz suspenzij ali iz ve\xc4\x8djih trdnih delcev tako, da jih dispergiramo, zmeljemo v posebnih koloidnih mlinih (ob dodatku primernega elektrolita, ki omogo\xc4\x8di, da se koloidni delci nabijejo). Kovinske sole je mogo\xc4\x8de pripraviti po Bredigovem postopku z elektri\xc4\x8dnim oblokom med kovinskima elektrodama pod vodo. Zaradi visoke temperature obloka kovina izpareva, pod vodo pa takoj kondenzira, pri \xc4\x8demer nastanejo koloidni delci primerne velikosti, ki dobijo naboj s trenjem.'